**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-03-15 Nr. TAR-30

Posėdžio data 2021-03-09. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Arvydas Cesiulis, Antanas Kontautas, Jurijus Šeršniovas, Vaida Raugelė, Alina Velykienė.

Savivaldybės administracijos darbuotojai: Sveikatos apsaugos skyriaus vedėja R. Perminienė, Socialinio būsto skyriaus vedėja L. Murauskienė, Socialinės paramos skyriaus vedėja A. Liesytė.

Dėl darbotvarkės:

K. Bagdonas siūlo papildyti darbotvarkę 2 klausimais: „Socialinės paramos skyriaus prašymai“, „Dėl Klaipėdos miesto savivaldybės senjorų tarybos sudėties patvirtinimo“.

DARBOTVARKĖ (patvirtinta už-6) :

1. Žodinė informacija apie COVID-19 pandemijos valdymo aktualijas. Pranešėja R. Perminienė.

2.Dėl Klaipėdos miesto savivaldybės tarybos 2009 m. spalio 29 d. sprendimo Nr. T2-353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimo netekusiu galios. Pranešėja L. Murauskienė.

3. Dėl Klaipėdos miesto savivaldybės tarybos 2008 m. gruodžio 23 d. sprendimo Nr. T2-416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimo. Pranešėja A. Liesytė.

4. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2-18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

5. Dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo. Pranešėja A. Liesytė.

6. Dėl Klaipėdos miesto savivaldybės tarybos 2008 m. lapkričio 27 d. sprendimo [Nr. T2-403](http://www.infolex.lt/klaipeda/Default.aspx?Id=3&DocId=129503) „Dėl socialinės paramos tarybos nuostatų patvirtinimo“ pakeitimo. Pranešėja A. Liesytė.

7. Socialinės paramos skyriaus prašymai. Pranešėja A. Liesytė.

8. Dėl Klaipėdos miesto savivaldybės senjorų tarybos sudėties patvirtinimo. Pranešėja A. Valadkienė.

1. SVARSTYTA. Žodinė informacija apie COVID-19 pandemijos valdymo aktualijas.

Pranešėja – R. Perminienė. Informuoja, kad tarp savivaldybių Klaipėda yra 11 vietoje pagal sergamumą, tarp atliekančių testus - trečia (tarp didžiųjų savivaldybių). Teigia, kad savivaldybėje situacija gerėja, susirgimų mažėja, vakcinacija vyksta kaip ir visoje Lietuvoje.

R. Perminienė atsako į klausimus.

A. Velykienė siūlo Savivaldybės administracijai kartą per savaitę pateikti informaciją visuomenei apie savaitės vakcinavimo planą (įdėti informaciją į dienraščius „Vakarų ekspresas“ ar „Klaipėda“).

NUTARTA. Informacija išklausyta.

2.SVARSTYTA. Klaipėdos miesto savivaldybės tarybos 2009 m. spalio 29 d. sprendimo Nr. T2-353 „Dėl Klaipėdos miesto savivaldybės gyvenamųjų patalpų nuomos mokesčio administravimo tvarkos aprašo patvirtinimo“ pripažinimas netekusiu galios.

Pranešėja – L. Murauskienė. Pažymi, kad šiuo sprendimo projektu siekiama įgyvendinti Klaipėdos miesto savivaldybės kontrolės ir audito tarnybos atlikto audito 2020 m. kovo 31 d. ataskaitos Nr. KAT13-(3.4)-54 „Savivaldybės nekilnojamojo turto valdymas“ rekomendacijų įgyvendinimo plano 5.3 punktą - parengti Savivaldybės tarybos sprendimo projektus dėl sprendimų: 2009-10-29 Nr. T2-353 ir 2011-10-27 Nr. T2-325 pripažinimo negaliojančiais.

NUTARTA. Pritarti pateiktam sprendimo projektui (bendru sutarimu).

3. SVARSTYTA. Klaipėdos miesto savivaldybės tarybos 2008 m. gruodžio 23 d. sprendimo Nr. T2-416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimas.

Pranešėja – A. Liesytė. Teigia, kad šiuo sprendimu, dėl pakeistų dienos socialinės globos paslaugą reglamentuojančių teisės aktų bei plečiant šios paslaugos gavėjų socialinę grupę, keičiamas Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašas (toliau – Aprašas). Aprašo pakeitimo projektas parengtas dėl dienos socialinės globos paslaugų plėtros, planuojant, kad BĮ Klaipėdos sutrikusio vystymosi kūdikių namai pradės teikti šią paslaugą vaikams su sunkia negalia. Kita projekto rengimo priežastis – pakeistas Asmens (šeimos) socialinių paslaugų poreikio nustatymo ir skyrimo tvarkos aprašas (nauja redakcija 2021-01-22), kuris reglamentuoja socialinių paslaugų organizavimo ir teikimo tvarką.

NUTARTA. Pritarti pateiktam sprendimo projektui (bendru sutarimu).

4. SVARSTYTA. Klaipėdos miesto savivaldybės tarybos 2015 m. vasario 19 d. sprendimo Nr. T2-18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimas.

Pranešėja – A. Liesytė. Pažymi, kad Dienos socialinės globos institucijoje skyrimo, teikimo ir mokėjimo už paslaugą tvarkos aprašo (toliau - Tvarkos aprašas) pakeitimo projektas parengtas dėl pakeisto Asmens (šeimos) socialinių paslaugų poreikio nustatymo ir skyrimo tvarkos aprašo (nauja redakcija 2021-01-22), kuris reglamentuoja socialinių paslaugų organizavimo ir teikimo tvarką. Kita projekto rengimo priežastis – dienos socialinės globos institucijoje paslaugų plėtra, planuojant, kad šią paslaugą vaikams su sunkia negalia pradės teikti BĮ Klaipėdos sutrikusio vystymosi kūdikių namai.

A. Liesytė teigia, kad priėmus sprendimą bus įgyvendintos pakeistų teisės aktų, reglamentuojančių socialinių paslaugų organizavimą ir teikimą, nuostatos, taip pat bus išplėstas socialinių paslaugų teikimas vaikams su sunkia negalia, teikiant dienos socialinės globos paslaugas institucijoje.

NUTARTA. Pritarti pateiktam sprendimo projektui (bendru sutarimu).

5. SVARSTYTA. Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimas.

Pranešėja – A. Liesytė. Siūlo pakeisti Klaipėdos miesto savivaldybės tarybos 2013 m. gruodžio 18 d. sprendimu Nr. T2-327 patvirtintą maksimalų trumpalaikės ir ilgalaikės socialinės globos išlaidų finansavimo dydį senyvo amžiaus asmenims ir suaugusiems asmenims su negalia, nes padidėjus socialinės globos įstaigų kainoms pagal nustatytą finansavimo dydį nėra galimybės apmokėti už teikiamas paslaugas.

Teigia, kad Savivaldybė yra sudariusi sutartis su daugiau nei 45 socialinės globos įstaigomis dėl socialinės globos paslaugų teikimo. Nuo 2018 iki 2021 m. dėl patalpų išlaikymo kaštų, išlaidų medikamentams, minimalios mėnesinės algos didėjimo ir šiuo metu šalyje esamos situacijos t. y. koronoviruso (COVID-19) infekcijos globos namai turi apsirūpinti apsaugos priemonėmis ir kt. priežasčių, globos įstaigos didino teikiamų socialinės globos paslaugų kainas, kurios per šį laikotarpį didėjo 43,11 proc., kai tuo tarpu Maksimalus finansavimo dydis nesikeitė nuo 2018 m.

Sako, kad atsižvelgiant į tai, kad globos namuose socialinės globos kainos yra didelės ir 2021 metais jos dar padidėjo, o asmens mokamos lėšos nepadengia paslaugos kainos, atsirado poreikis pakeisti maksimalų trumpalaikės ir ilgalaikės socialinės globos išlaidų finansavimo dydį senyvo amžiaus asmenims ir asmenims su negalia – nuo 17 BSI (680 Eur) padidinant iki 20 BSI (800 Eur) per mėnesį, nes padidėjus socialinės globos kainai arba sumažėjus asmenų pajamoms, savivaldybė šiems asmenims negalės teikti socialinės globos paslaugų jų pasirinktose įstaigose.

V. Raugelė prašo patikslinti skaičius, kadangi pagal aiškinamąjį raštą bendras teikiamų paslaugų kainos (nuo 17 BSI (680 Eur) iki 20 BSI (800 Eur) per mėnesį) didėjimas nėra 43 proc. Prašo atsiųsti paaiškinimą apie paskaičiavimą.

NUTARTA:

5.1. Pritarti pateiktam sprendimo projektui (bendru sutarimu).

5.2. Priimti protokolinį pavedimą – pateikti paaiškinimą dėl aiškinamajame rašte pateiktų skaičių paskaičiavimo, kadangi bendras teikiamų paslaugų kainos (nuo 17 BSI (680 Eur) iki 20 BSI (800 Eur) per mėnesį) didėjimas nėra 43 proc.

6. SVARSTYTA. Klaipėdos miesto savivaldybės tarybos 2008 m. lapkričio 27 d. sprendimo [Nr. T2-403](http://www.infolex.lt/klaipeda/Default.aspx?Id=3&DocId=129503) „Dėl socialinės paramos tarybos nuostatų patvirtinimo“ pakeitimas.

Pranešėja – A. Liesytė. Teigia, kad priėmus sprendimą bus pakeisti Klaipėdos miesto savivaldybės tarybos 2008 m. lapkričio 27 d. sprendimu Nr. T2-403 patvirtinti Socialinės paramos tarybos nuostatai, kuriais išplečiamas visuomenino sektoriaus atstovavimas taryboje, supaprastintas tarybos pirmininko skyrimas, sudarys galimybę tarybai greičiau pradėti jos veiklą.

NUTARTA. Pritarti pateiktam sprendimo projektui (bendru sutarimu).

7. SVARSTYTA. Socialinės paramos skyriaus prašymai.

Pranešėja – A. Liesytė. Prašo į kuriamą projektų atrankos komisiją deleguoti 3 Sveikatos ir socialinių reikalų komiteto atstovus. Vadovaujantis Socialinę atskirtį patiriančių asmenų integracijos į darbo rinką projektų atrankos, finansavimo ir įgyvendinimo tvarkos aprašo, patvirtinto Klaipėdos miesto savivaldybės administracijos direktoriaus 2021 m. vasario 5 d. įsakymu Nr. AD1-179 „Dėl socialinę atskirtį patiriančių asmenų integracijos į darbo rinką projektų atrankos, finansavimo ir įgyvendinimo tvarkos aprašo patvirtinimo“, 28 punktu, patvirtinti nevyriausybinių organizacijų kandidatus: Lauryną Gečių, Klaipėdos jaunimo organizacijų asociacija „Apskritasis stalas”; Silvą Blažulionienę, asociacija „Kūrybinės ateities idėjos“; Sigitą Kurmelienę, Klaipėdos miesto bendrija „Artritas“.

A. Liesytė taip pat siūlo patvirtinti nevyriausybinių ir darbuotojų interesams atstovaujančių organizacijų kandidatus: Lauryną Gečių, Klaipėdos jaunimo organizacijų asociacija „Apskritasis stalas”; Ruslan Schneiderat, asociacija „Vitės bendruomenė“.

K. Bagdonas siūlo į komisiją deleguoti A. Velykienę.

V. Raugelė siūlo deleguoti K. Bagdoną ir A. Razbadauską.

NUTARTA:

7.1. Deleguoti į kuriamą projektų atrankos komisiją Kazį Bagdoną, Artūrą Razbadauską, Aliną Velykienę. Patvirtinti nevyriausybinių organizacijų kandidatus: Lauryną Gečių, Klaipėdos jaunimo organizacijų asociacija „Apskritasis stalas”; Silvą Blažulionienę, asociacija „Kūrybinės ateities idėjos“; Sigitą Kurmelienę, Klaipėdos miesto bendrija „Artritas“. (pritarta už – 7)

7.2. Patvirtinti nevyriausybinių ir darbuotojų interesams atstovaujančių organizacijų kandidatus: Lauryną Gečių, Klaipėdos jaunimo organizacijų asociacija „Apskritasis stalas”; Ruslan Schneiderat, asociacija „Vitės bendruomenė“. (pritarta už - 6, susilaiko -1 (A. Velykienė).

8. SVARSTYTA. Klaipėdos miesto savivaldybės senjorų tarybos sudėties patvirtinimas.

Pranešėja - A. Valadkienė. Sako, kad šiuo sprendimoprojektubūtų patvirtinta Klaipėdos miesto senjorų tarybos sudėtis, kurios sudarymas yra numatytas Klaipėdos miesto savivaldybės senjorų tarybos nuostatuose, patvirtintuose Klaipėdos miesto savivaldybės tarybos 2020 m. rugsėjo 24 d. sprendimu Nr. T2-204 „Dėl Klaipėdos miesto savivaldybės senjorų tarybos nuostatų patvirtinimo“.

Prašo leisti ištaisyti techninę klaidą ir sprendimo projekto pavadinime vietoje „Klapėdos“ parašyti „Klaipėdos“.

NUTARTA:

8.1. Pritarti pateiktam sprendimo projektui.

8.2. Ištaisyti sprendimo projekto pavadinime techninę klaidą.

Posėdis baigėsi 14.10 val.

Posėdžio pirmininkas Kazys Bagdonas

Posėdžio sekretorė Lietutė Demidova